open-index/open-wikipedia-markdown huggingface dataset:
Mahavira

**Mahavira**, ook bekend as **Vardhamāna**, was die 24ste *tirthankara* (drifmaker en verspreider van dharma) wat Djainisme herleef het. Hy het die geestelike, filosofiese en etiese leerstellings van die vorige *tirthankaras* uit die afgeleë voor-Vediese tydperk uiteengesit. Volgens die Djain-tradisie is Mahavira aan die begin van die 6de eeu v.C. in 'n koninklike Kshatriya-Djain-gesin in die hedendaagse Bihar, Indië, gebore. Hy het op 30-jarige ouderdom alle wêreldse besittings laat vaar en die huis in die strewe na geestelike ontwaking verlaat en sodoende 'n askeet geword. Mahavira het 12 jaar lank intensiewe meditasie en ernstige soberheid beoefen, waarna hy glo *Kevala Jnana* (alwetendheid) bereik het. Hy het 30 jaar lank gepreek en volgens Djains het hy in die 6de eeu v.C. *moksja* bereik, hoewel die jaar volgens sektes verskil. Hy het glo tegelykertyd met die historiese Boeddha, Siddhartha Gautama (563–483 v.C.) geleef.

[duimnael|links|Antieke koninkryke en stede van [Indië teen die tyd van Mahavira (Vediese tydperk)]]
Nadat Mahavira *Kevala Jnana* bereik het, het hy geleer dat die handhawing van die geloftes *ahimsa* (geen geweld), *satya* (waarheid), *asteya* (geen diefstal), *brahmacharya* (kuisheid), en *aparigraha* (geen vestiging) vir 'n geestelike bevryding nodig is. Hy het die beginsels van *Anekantavada* ('n veelkantige werklikheid): *syadvada* en *nayavada* geleer. Mahavira se leringe is deur Indrabhuti Gautama (sy vernaamste leerling) as die *Jain Agamas* saamgestel. Van die tekste, wat mondelings deur Djain-monnike oorgedra is, is glo teen die 1ste eeu n.C. verlore (toe hulle die eerste keer neergeskryf is). Die oorblywende weergawes van die *Agamas* wat deur Mahavira geleer is, is enkele van die grondtekste van die Djainisme.

Mahavira word gewoonlik in 'n sittende of staande meditatiewe houding uitgebeeld, met die simbool van 'n leeu onder hom. Sy vroegste ikonografie is uit argeologiese terreine in die Noord-Indiese stad Mathura bekend, en dateer uit die 1ste eeu v.C. tot die 2de eeu n.C. Sy geboorte word tydens Mahavir Jayanti gevier, en sy nirwana word deur Djains op Divali waargeneem.

## Eksterne skakels 
*
Mani

**Mani** (in Middel-Persies: 𐭌𐭀𐭍𐭉&lrm;, 𐭬𐭠𐭭𐭩&lrm;, 𐮋𐮀𐮌𐮈&lrm;, 𐬨𐬁𐬥𐬌&lrm;, 𐫖𐫀𐫗𐫏 *Māni*; Persies: مانی, *Māni*; Siries: *Mānī*; Grieks: Μάνης; Latyn: *Manes*; ook Μανιχαῖος; Latyn: *Manichaeus*; afgelei van Siries: ܡܐܢܝ ܚܝܐ, *Mānī ḥayyā*, "lewendige Mani", ca. 216–274 n.C.), van Irannese herkoms, was die profeet en stigter van Manigeïsme, 'n eens wydverspreide religie van die laat oudheid, wat sterk deur Gnostisisme beïnvloed was. Mani was in, of naby, Ctesiphon in Babilonië, Hy is in Gondesjapoer, toe deel van die Sassanidiese Ryk, oorlede.

duimnael|links|*Mani se ouers*, 14de/15de-eeuse Chinese syboekrol
duimnael|links|*Mani se geboorte*, 14de/15de-eeuse Chinese syboekrol
Mani het in die hoofsaaklik Zoroastriese Persiese Ryk, in 'n tydperk waar die Partiese Ryk deur die Sassanidiese Ryk opgevolg is, geleef en in 'n gemeenskap van Christelike Baptiste grootgeword. As volwasse het hy die Baptiste verlaat om sy eie, veral deur Gnostiese idees geïnspireerde religie van die absolute dualisme tussen goed en kwaad, lig en duisternis, te verkondig. Hy het op goddelike openbarings staatgemaak, waarvan hy sy kennis geneem het. Hy het homself as voortsetting en voleinder van reeds bestaande godsdienste (Christendom, Zoroastrisme, Boeddhisme) beskou, wie se stigters (Jesus, Zoroaster, Boeddha) hy as sy voorgangers beskou het. Mani het sy godsdiens na die model van die Christelike kerk hiërargies organiseer. Aan die begin is sy missionêre aktiwiteit deur die Persiese konings ondersteun; die Manigeïsme het oor groot gebiede versprei. Aan die einde het hy egter in konflik met die Zoroastriese priesterskap geraak, is in hegtenis geneem en in die tronk oorlede.

## Verwysings 
## Eksterne skakels 
*  
*
Al-Kindi

duimnael|Al-Kindi
'''Aboe Joesoef Ja'qoeb ibn Is-haq ibn as-Sabbah ibn 'omran ibn Ismail al-Kindi''' (Arabies: أبو يوسف يعقوب بن إسحاق الصبّاح الكندي c. 801 – c. 873) was 'n Arabiese Islamitiese geleerde. Hy was onder meer 'n filosoof, wiskundige, fisikus, chemikus, sterrekundige, musikant en astroloog, en word gereeld na as **Al-Kindi** verwys, of sy Latynse naam **Alkindus**.

## Lewe 
Al-Kindi is in Kufa, in die suide van Mesopotamië, gebore. Al-Kindi was 'n lid van die Banu Kinda, 'n eerbiedwaardige stam wat tot die oudste bondgenote van die profeet Mohammed behoort het. Sy vader was goewerneur van Kufa. Al-Kindi het sy opleiding in Basra en Bagdad ontvang. Hy was baie jare in die Huis van Wysheid in Bagdad. Hy was ook die hof-astroloog van die Abbasidiese Kalifaat. Hy het beskerming onder die al-Ma'mun- en al-Mu'tasim-kalief ontvang, maar onder die puritaanse al-Mutawakkil het hy sy spesiale status verloor en is hy selfs deur die kalief vervolg.

Daar is onsekerheid oor die jaar van sy dood. Sommige beskou  dit as in 866, terwyl ander dit reken as in 873.

## Werk 
Al-Kindi het 'n belangrike rol gespeel in die bekendstelling van die Griekse filosofie in die Arabiese wêreld. Hy het toesig gehou oor die vertalings wat in die Huis van Wysheid gemaak is, maar het nie Grieks of Siries gepraat nie. Hy het ongeveer 250 geskrifte geskryf oor alle moontlike onderwerpe soos filosofie, wiskunde, kriptografie, kriptoanalise, sterrekunde en geneeskunde.

Hy was die eerste Moslems wat die Koran aan rede getoets het, en daarmee saam was hy die stigter van die Falasafa, Moslem-filosowe. Hy is sterk beïnvloed deur die mu'taziliete en het daarom filosofie gesien as 'n dienaar van die onthullings. Die kennis van die profete, soos Mohammed, was ver bo die insigte van die filosowe. Al-Kindi was anders as die falasafa wat ná hom sou kom. 

## Bronne 
* Karen Armstrong (2005) *Een geschiedenis van God. Vierduizend jaar jodendom, christendom en islam* 
* Michiel Leezenberg (2001) *Islamitische filosofie, een geschiedenis* 

## Notas
Mariahemelvaart

[duimnael|*Mariahemelvaart* (ca. 1516), skildery deur [Titiaan (1488/1490–1576)]]
[duimnael|*Mariahemelvaart* (ca. 1526), skildery deur [Peter Paul Rubens (1577–1640)]]

Die fees **Mariahemelvaart** (Latyn: *Assumptio Beatae Mariae Virginis*, "Opname van die salige Maagd Maria") herdenk volgens die leerstellinge van die Rooms-Katolieke Kerk, die Oosters-Ortodokse Kerk en die Oriëntale Ortodoksie die liggaamlike opname van die Maagd Maria in die hiernamaals aan die einde van haar lewe op aarde. In die kerke wat hierdie herdenking hou, is Mariahemelvaart 'n hooffees en word algemeen op 15 Augustus gevier. In baie lande word die fees ook as 'n heilige dag van verpligting in die Rooms-Katolieke Kerk gehou.

Op Mariahemelvaart word Maria se unieke verbintenis met Jesus se verlossing en deelname aan Jesus se opstanding as "eerste opgeloste mens" herdenk. Saam met Mariahemelvaart het Pous Sergius I die Mariafeeste Mariaboodskap, Marialigmis en Mariageboorte ingestel. Tientalle kerke is aan die leerstelling van Mariahemelvaart gewy.

Volgens die Rooms-Katolieke dogma is die Maagd Maria, nadat "die loop van haar aardse lewe voltooi is, haar liggaam en siel in heerlikheid in die hemel opgeneem". Hierdie leerstelling is op 1 November 1950 deur Pous Pius XII *ex cathedra*, dit wil sê deur middel van die pouslike onfeilbaarheid, in die apostoliese grondwet *Munificentissimus Deus* dogmaties gedefinieer. Terwyl die Rooms-Katolieke en die Oosters-Ortodokse Kerk aan die ontslaping van die Moeder van God glo, is die vraagstuk van Maria se liggaamlike dood dogmaties nie verder gespesifiseer nie. In *Munificentissimus Deus* (onderwerp 39) verwys Pous Pius XII as skriftuurlike ondersteuning na Beresjiet/Genesis (3,15) vir die dogma van die Maagd Maria se oorwinning oor beide die sonde en dood deur haar intieme verbintenis met "die nuwe Adam" (Jesus Christus), soos dit ook in 1 Korintiërs 15,54 weerspieël word: "En wanneer hierdie verganklike liggaam met die onverganklike beklee is, en hierdie sterflike liggaam met die onsterflike, dan sal die woord wat geskrywe staan, vervul word: “Die dood is vernietig, die oorwinning is behaal.”"

Die Nuwe Testament bevat nóg 'n eksplisiete verhaal oor die dood of onslaping nóg oor die opname van Maria in die Hemel, maar verskeie skrifgedeeltes beskryf volgens teologiese interpretasies die uiteindelike lot in hierdie en die wêreld ná die moeder van Jesus se afsterwe.

## Verwysings 
## Eksterne skakels 
*  
*
Bonnybridge

**Bonnybridge** (Skots-Gaelies: ''Drochaid a'Bhuinne*; Skots: *Bonniebrig'') is 'n klein nedersetting in die Falkirk-raadsgebied, Skotland, sowat 6,4 km wes van Falkirk, 8,5 km noordoos van Cumbernauld en 13,4 km suid-suidwes van Stirling geleë, met 'n bevolking wat volgens die Sensus van 2001 as 6&nbsp;870 bepaal is. 

Die Forth and Clyde-kanaal is noord van die dorp geleë, terwyl 'n goedbewaarde seksie van die Romeinse Muur van Antoninus saam met die *Rough Castle Fort*, die besbewaarde van die versterkings wat langs die muur opgerig is, suidoos van Bonnybridge besigtig mag word. Meer onlangs is aan Bonnybridge die bynaam *UFO Capital of the World* verleen - met sowat 300 beweerde voorvalle waartydens vreemde vlieënde voorwerpe waargeneem is.

## Verwysings 
## Literatuur 
* Ron Halliday: ''UFO Scotland: The Secret History of Scotland's UFO Phenomenon*. Edinburgh: Black & White Publishing 1998

## Eksterne skakels 
;Toerisme
----
* *Visit Scotland: Bonnybridge*
* *Undiscovered Scotland: Bonnybridge*
;VVV
----
*  *Scottish Field: Close Encounters of the Scottish Kind*
*  *ScotClans: Bonnybridge UFO Sightings*
*  *Time Magazine - 6 UFO Hot Spots Around the World: Bonnybridge, Scotland*
*  *The Travelers Way: Bonnybridge Scotland UFO Hotspot*
*  *vice.com: Watching for Aliens in the UFO Capital of Scotland*
*  *Spiegel Online: Ufo-Städte Roswell und Bonnybridge - Wer kann Aliens besser?''
Onbevlekte Ontvangenis van Maria

: *Hierdie artikel handel oor die Onbevlekte Ontvangenis van Maria deur haar ouers. Moenie verwar word met Mariaboodskap nie.*
duimnael|*Onbevlekte Ontvangenis* (ca. 1630), Sekelmaanmadonna deur Francisco de Zurbarán (1598–1664)
[duimnael|*Onbevlekte Ontvangenis* (1628–1629) deur [Peter Paul Rubens in die Museo del Prado, Madrid, Spanje]]

Die fees **Onbevlekte Ontvangenis van Maria** (Latyn: *immaculata conceptio*) herdenk die afwesigheid van enige erfsonde by die Maagd Maria, omdat sy die moeder van Jesus sal word. Volgens die Rooms-Katolieke Kerk het God tydens die eerste moment van Maria se skepping haar van enige sonde beskerm en Maria het sodoende "onbevlek" gebly.

Die Onbevlekte Ontvangenis word algemeen met die maagdelike geboorte van Jesus verwar; laasgenoemde verwys egter na Jesus se Menswording. Terwyl baie Christene aan die maagdelike geboorte van Jesus glo, is dit veral Rooms-Katolieke en verskeie ander Christelike kerke, wat aan die Onbevlekte Ontvangenis van Maria glo. Volgens hierdie leerstelling is Maria deur haar ouers, wie se name Anna en Joachim net in apokriewe boeke genoem word, op 'n natuurlike manier verwek, ontvang en gebore, maar alles het sonder erfsonde gebeur.

Alhoewel die oortuiging van Maria se sondeloosheid of haar swangerskap sonder oorspronklike sonde sedert die Laat Antieke tydperk wyd gehou word, was die leerstelling tot in 1854 nie dogmaties gedefinieer nie, toe Pous Pius IX, *ex cathedra*, dit wil sê deur middel van die pouslike onfeilbaarheid, in sy bul *Ineffabilis Deus* die Onbevlekte Ontvangenis tot 'n dogma verhef het. Die Rooms-Katolieke Kerk vier die Onbevlekte Ontvangenis van Maria op 8 Desember; in baie Rooms-Katolieke lande is dit 'n heilige dag van verpligtings of ' patronale fees, en in sommige ander 'n nasionale vakansiedag. Dit word dus nege maande voor die dalk ouere fees Mariageboorte op 8 Desember gevier. Tientalle kerke is aan die leerstelling van Onbevlekte Ontvangenis van Maria gewy.

## Verwysings 
## Eksterne skakels 
*  
*  
*
Dan Cruickshank

duimnael|Dan Cruickshank
**Dan Cruickshank** (* 26 Augustus 1949 in Londen, Engeland as *Daniel Gordon Raffan Cruickshank*) is 'n Britse kunshistorikus, skrywer en BBC-televisieaanbieder wat veral in argitektuurgeskiedenis belangstel. Sy bekendste televisiereekse sluit ''Britain's Best Buildings* en *Around the World in 80 Treasures'' in. 'n Groot verskeidenheid werke oor boukuns en die geskiedenis van die Verenigde Koninkryk het uit sy pen gekom, waaronder *Around the World in 80 Treasures*, *Life in the Georgian City*, *The Guide to the Georgian Buildings of Britain and Ireland*, *The Country House Revealed*, *Invasion: Defending Britain from Attack*, ''The Story of Britain's Best Buildings* en *Spitalfields: The History of a Nation in a Handful of Streets''. Die laasgenoemde boek is geïnspireer deur sy eie lewe - hy woon al vier dekades lank in 'n vroeg-18de eeuse Georgiaanse huis in Elder Street in die Londense buurt Spitalfields.

Cruickshank, wat 'n BA-graad in kuns, ontwerp en argitektuur verwerf het, is 'n eregenoot van die *Royal Institute of British Architects (RIBA)* en was drie jaar lank 'n besoekende professor in die Departement Argitektuur van die Universiteit van Sheffield. As een van die Verenigde Koninkryk se voorste kenners op die gebied van boukuns en historiese geboue dra Dan Cruickshank gereeld by tot die Britse argitektuurtydskrifte ''The Architects' Journal* en *The Architectural Review''.

## Verwysings
Alles Malan

***Alles Malan*** is 'n familiedramatelevisiereeks wat in die Paarl buite Kaapstad afspeel. Die reeks het Dinsdag 9 Julie 2019 op KykNET (DStv kanaal 144) begin. Die tweede seisoen van die reeks begin Dinsdag 30 November 2021 op KykNET

Aan die hoof van die familie staan Derik en Brenda Malan. Hulle eersgeborene, Frik, keer na agt jaar in Engeland terug om die familiebesigheid, Malan Vervoer, by sy pa oor te neem. Sy vrou, Tessa, en twee tienerkinders keer saam met hom terug, maar het elkeen 'n stryd van hul eie.

*Alles Malan* word Dinsdaeaande om 20h00 op KykNET uitgesaai en is ook beskikbaar op Showmax.

## Reekse 
## Rolverdeling 
* Albert Maritz as Derik
* Elsabé Daneel as Brenda
* Ivan Zimmermann as Frik
* Nadia Valvekens as Tessa
* Greteli Fincham as Elani
* Mateo Olivier as Freek
* Sean-Marco Vorster as Nico
* Nicole Fortuin as Lee-Anne
* Brent Vermeulen as Johan
* Helene Truter as Mevrou Goosen
* Ivan Botha as Wim (seisoen 2)

## Episodes 
### Reeks 1 (2019) 
### Reeks 2 (2021)
Suikerbosvoël

Die familie **suikerbosvoëls** (*Promeropidae*) is die enigste voëlfamilie wat eie is aan Suider-Afrika. Kenmerkend vir die twee spesies is die buitengewoon lang sterte en die lang, geboë snawels. Die familie van die suikerbosvoëls (*Promeropidae*) bestaan uit slegs twee spesies, naamlik die Kaapse suikervoël (*Promerops cafer*) en die rooiborssuikervoël (*Promerops gurneyi*).

## Verspreiding 
[duimnael|links|'n [Rooiborssuikervoël (*Promerops gurneyi*)]]
Eersgenoemde kom net in die bergagtige streke van die ou Kaapprovinsie voor, terwyl laasgenoemde noord tot selfs by Zimbabwe aangetref word. Die opvallendste kenmerk van hierdie betreklik vaalkleurige voëls is hul buitengewoon lang sterte. Die stert van die mannetjie van die Kaapse suikerbosvoël kan tot 32&nbsp;cm lank word en dié van die rooiborssuikerbosvoël tot 17&nbsp;cm.

Die wyfies van albei spesies het korter sterte. Die rooiborssuikerbosvoël onderskei hom verder van die ander spesie deur sy rooibruin kroon en bors.

## Voeding en voortplanting 
Suikerbosvoëls leef hoofsaaklik van insekte, maar suig ook graag nektar uit proteablomme met behulp van hul lang, geboë snawels. Die voëls word hoofsaaklik in gebiede aangetref waar proteas groei en maak ook by voorkeur hul neste hoog in proteabosse.

Die Kaapse suikerbosvoël broei in die herfs of winter en die rooiborssuikerbosvoël in die somer. Die wyfies bou die nes alleen en broei ook alleen die eiers (gewoonlik twee) uit.

## Bronnelys 
* Wêreldspektrum, 1982, , volume 27, bl. 28

## Eksterne skakels
Maud Sumner

**Maud Eyston Sumner** (1902–1985) is in 1902 in Johannesburg gebore. Sy het reeds as kind begin teken en hoewel sy van 'n vroeë ouderdom af kuns haar loopbaan wou maak, het sy in 1925 eers formele kunsonderrig ontvang. Haar vader het daarop aangedring dat sy eers 'n akademiese opleiding moes ondergaan en in 1922 het sy haar by die Oxford-universiteit in Engeland vir 'n kursus in die Engelse letterkunde laat inskryf.

Sy het haar studies voltooi en haar in 1925 by die Westminster School of Art laat inskryf. Terwyl sy 'n student was, het sy 'n besoek aan Parys gebring, en in 1927 het sy Londen verlaat om in Parys te studeer en te werk. Tussen 1927 en 1932 het sy dan ook van tyd tot tyd kunsonderrig in Parys ontvang. Tydens haar verblyf in Frankryk het sy gereelde besoeke aan Engeland en Suid-Afrika gebring. Sy het trouens haar eerste eenmanstentoonstelling in die periode (1931) in Suid-Afrika gehou.

Na die uitbreek van die Tweede Wêreldoorlog het sy in Suid-Afrika gebly (van 1941 tot 1946) en 16 eenmanstentoonstellings gehou. Sedert die sestigerjare is sy in Suid-Afrika woonagtig, maar werk nog steeds soms in Frankryk. Sumner se werk is aanvanklik baie deur die Franse tradisionaliste beïnvloed. In 1938 het daar egter ’n vernuwing in haar werk gekom: sy het van helderder kleure begin gebruik maak en sy het haar komposisies met duidelike lyne in kleurvlakke verdeel.

Teen die middel van die vyftigerjare was haar styl heeltemal individualisties, nie net vanweë 'n nuwe tegniese benadering nie, maar ook vanweë ’n nuwe geestelike benadering ten opsigte van haar kuns. Teen die einde van die vyftigerjare het sy abstrakte ruimtelikheid "ontdek": baie van haar later werke is uitgestrekte lug- en woestynlandskappe, temas wat sy na haar reise na Israel en die woestyngebied van die Midde-Ooste (na die Tweede Wêreldoorlog) en die Namibwoestyn (1965) behandel het.

Ruimte en stilte het die twee belangrikste elemente van haar werk geword. Sy het uitgebreid in Londen, Parys, Venesië, Nederland en die groot stede van Suid-Afrika uitgestal en haar werk is in al die groot kunsmuseums van Suid-Afrika en in talle buitelandse galerye opgeneem. Maud Sumner is in 1985 in Johannesburg oorlede.

## Bronnelys 
* Eglington, Charles: Maud Sumner. In: Lantern. Tydskrif vir Kennis en Kultuur. Jaargang 17, nr. 3, Maart 1968.
* Wêreldspektrum, 1982, , volume 26, bl. 37

## Eksterne skakels 
* https://absolutart.co.za/masters/maud-sumner
Mariaboodskap

: *Hierdie artikel handel oor die verkondiging dat Maria die moeder van Jesus sal word. Moenie verwar word met Onbevlekte Ontvangenis van Maria deur haar ouers nie.*
[duimnael|*Die Verkondiging* (1472–1475), skildery deur [Leonardo da Vinci (1452–1519)]]
[duimnael|*Die Verkondiging* (1655–1660), skildery deur Murillo (1617–1682), [Hermitage, Sint Petersburg]]

Die fees **Mariaboodskap** of **Verkondiging van die Here** (Latyn: *Annuntiatio Domini*), ook **Annunsiasie** (afgelei van die Latynse naam), is die Rooms-Katolieke en Oosters-Ortodokse herdenking van die verkondiging deur die aartsengel Gabriël aan die Maagd Maria, dat sy swanger en die moeder van Jesus (volgens Christene die Joodse Messias en Seun van God) sal word, wat Jesus se menswording aandui. Gabriël het vir Maria opdrag gegee om haar seun Jesus, letterlik "JHWH is verlossing", te noem.

Volgens die Evangelie volgens Lukas 1:26 het die aankondiging "in die sesde maand" van Elizabet se swangerskap met Johannes die Doper plaasgevind. Baie Christene herdenk hierdie gebeurtenis met die Fees van die Verkondiging op 25 Maart, nege maande voor Kersfees, 'n benadering aan die noordelike dag-en-nag-ewening in die lente, nege volle maande voor Kersfees, die seremoniële geboortedag van Jesus. Saam met die Mariaboodskap het pous Sergius I die Mariafeeste Mariageboorte, Marialigmis en Mariahemelvaart ingestel.

Die Aankondiging is 'n belangrike onderwerp in die Christelike kuns, maar ook in die Mariaanse kuns van die Rooms-Katolieke Kerk, veral van die Middeleeue en Renaissance. 'n Kunswerk wat die Aankondiging uitbeeld, word soms self Aankondiging genoem. Tientalle kerke is aan die leerstelling van Mariaboodskap gewy.

## In die Koran 
Die Verkondiging word ook in die Koran beskryf, in Soera 3:44.

44 Toe die engele gesê het: O Maria! Waarlik, Allah stuur u ’n blye tyding met ’n woord van Hom oor een wie se naam die Messias sal wees, Jesus, die Seun van Maria, geëerd in hierdie wêreld en in die Hiernamaals, en hy sal onder húlle wees wat in Allah se nabyheid sal vertoef.

Soera 19:17 verwys ook na die Verkondiging.

## Verwysings 
## Eksterne skakels 
*  
*  
*
The European Skeptics Podcast

**The European Skeptics Podcast** (TheESP) is 'n weeklikse potgooi wat aangebied word deur twee skeptici wat verskillende Europese skeptiese organisasies in Europa verteenwoordig: András Gábor Pintér uit Hongarye en Pontus Böckman uit Swede. Jelena Levin uit Letland was ook 'n aanbieder tot en met Julie 2020. In Julie 2020 het Annika Harrison, uit Duitsland, by die podsending aangesluit as mede-aanbieder. Die hoofdoel van die potgooi is om "optrede op Europese vlak binne die skeptiese beweging te ondersteun."

Die idee van die potgooi het ontstaan tydens die vergadering van 'n direksie van die Europese Raad van Skeptiese Organisasies (ERSO) tydens die 16de Europese Skeptiese kongres in Londen in September 2015. In September 2017 is twee van die aanbieders (András Pintér en Pontus Böckman) vir die raad van direkteure van ERSO gekies.

Die potgooi was onder andere op Skeptoid, "Token Skeptic"-potgooi en CSI (die Komitee vir Skeptiese Ondersoek) se webblad.

Dit is bekroon met die Ockham-toekennings 2017 in die potgooi-kategorie deur die tydskrif *The Skeptic* tydens die QED-konferensie in Manchester, VK.

## Segmente
Die potgooi word in verskillende herhalende segmente verdeel, bv.: "hierdie week in skeptisisme", "skeptiese nuus" (nuusberigte oor skeptisisme, hoofsaaklik Europese gesentreerd), "Regtig verkeerd", "Regtig reg", "Aanhaling" en 'n onderhoud met 'n persoon "wat 'n organisasie of 'n projek van 'n sekere Europese land of wat oor grense heen strek verteenwoording".

## Onderwerpe gedek 
Tot in 2020 het hulle al meer as 200 episodes uitgesaai. Onderwerpe wat deur die potgooi gedek word, sluit in:
*"Prins Charles, homeopatie en uie in u ore"
*"Vroue in die wetenskap, maselsepidemie, plat aarde en Susan Gerbic se avonture"
*"Groot gedagtes, *Miracle Mineral Supplement*, byeterapie en ander Kwaksalwery"
*"Kokosolie, openbare gesondheid en die Pous"

## Sien ook 
*Skepties Suid-Afrika
*Pseudowetenskap

## Verwysings
Mariageboorte

[duimnael|*Die geboorte van die geseënde Maagd Maria*, skildery deur Giotto, in die Scrovegni-kapel, [Padua, Italië (ca. 1305)]]
[duimnael|*Mariageboorte* (1486–1490), fresko deur [Domenico Ghirlandaio (1449–1494)]]

Die fees **Mariageboorte** word in die kerkjaar van die Rooms-Katolieke Kerk, die Oosters-Ortodokse Kerk en die Anglikaanse Kerk op 8 September gehou. Dit herdenk die geboorte van Maria, die moeder van Jesus van Nasaret.

Die moderne Bybelse kanon verwys nie eksplisiet na Maria se geboorte nie. Die vroegste bekende beskrywing na Maria se geboorte is in die Proto-Evangelie van Jakobus (5,2), 'n apokriewe boek uit die laat tweede eeu, waar haar ouers, Sint Anna en Sint Joachim genoem word, te vinde.

In die geval van heiliges herdenk die Rooms-Katolieke Kerk hul sterfdatum, met Sint Johannes die Doper en Maria wie se geboortedatums ook herdenk word. Die rede hiervoor is die unieke sending wat elkeen in die verlossingsgeskiedenis gehad het, maar tradisioneel ook omdat hulle (nes die profeet Jeremia, Jeremia 1,5) vanaf geboorte heilig was (Maria weens die Onbevlekte Ontvangenis; Johannes is volgens die tradisionele interpretasie van Lukas 1,15 in Sint Elizabeth se baarmoeder geheilig).

Toewyding aan die onskuld van Maria onder hierdie Mariatitel word in baie kulture oor die hele wêreld gevier. Tientalle kerke is aan die leerstelling van Mariageboorte gewy.

## Geskiedenis 
Die fees ontstaan aan die einde van die 5de eeu uit die inwydingsfees van die hedendaagse Sint-Anna-kerk in Jerusalem, 'n basilika, wat op die tradisionele geboorteplek van Maria opgerig is. In die 7de eeu is die fees van die Geboorte van *Teotokos* ("Godbaarder") in die kerke van beide die ooste en die weste gehou. Volgens die datum van Mariageboorte is later die datum van die – jonger – hoogfees Maria Onbevlekte Ontvangenis op 8 Desember, nege maande voor 8 September, bepaal. Saam met die Mariageboorte het Pous Sergius I die Mariafeeste Mariaboodskap, Marialigmis en Mariahemelvaart ingestel.

## Verwysings 
## Eksterne skakels 
*  
*
Reece Hodge

**Reece Hodge** (gebore 26 Augustus 1994) is 'n professionele rugbyspeler wat die Wallabies verteenwoordig in internasionale rugby. Hy speel tans vir die Rebels in die Superrugbykompetisie in Australië. Sy voorkeurposisie is senter. Hy is ook deel van Australië se span tydens die Rugbywêreldbeker 2019.

## Verwysings
Ben Stokes

**Ben Stokes** (gebore op 4 Junie 1991 in Christchurch, Nieu-Seeland) is 'n Engelse krieketspeler wat vir die nasionale span speel. Hy het in 2013 sy debuut gemaak en was deel van die span wat die Krieketwêreldbeker 2019 en die T20I-wêreldbeker 2022 gewen het. Daarbenewens het hy tydens die T20I-wêreldbeker 2016, die Kampioenetrofee 2017 en die Krieketwêreldbeker 2023 verskyn. Hy is 'n linkshandige kolwer en snelbouler.

## Eksterne skakels 
*  Ben Stokes se profiel op ESPNcricinfo
Jeremy Maggs

**Jeremy Maggs** (gebore 1 Februarie 1961) is 'n Suid-Afrikaanse joernalis, radio-omroeper en televisie-aanbieder wat bekend is as die aanbieder van die Suid-Afrikaanse weergawe van die televisieskouspel *Who wants to be a millionaire?* (Engels; ''Wie wil 'n miljoenêr wees?''). Hy is tans werksaam as redakteur by die televisiekanaal eNCA.

## Verwysings
Jeremy Corbyn

**Jeremy Bernard Corbyn** (; gebore 26 Mei 1949) is 'n Britse politikus wat van 2015 tot 2020 as leier van die Arbeidersparty en leier van die opposisie gedien het. Corbyn is vir die eerste keer in 1983 tot Lid van die Parlement (LP) verkies vir Islington North. Hy identifiseer ideologies as 'n demokratiese sosialis.

Corbyn is in Chippenham gebore en in Wiltshire en Shropshire getoë en sluit as tiener by die Arbeidersparty aan. Hy verhuis na Londen en word 'n vakbondverteenwoordiger. In 1974 word hy verkies tot die stadsraad van Haringey en word hy sekretaris van die Kiesafdelingarbeidersparty in die kiesafdeling Hornsey, 'n amp wat hy tot en met 1983 bekleë toe hy as lid van die parlement vir Islington North verkies word. Sy aktivisme sluit rolle in die militante Anti-Fascist Action (*Anti-fascistiese Aksie*), die Anti-Apartheid Movement (*Anti-apartheidbeweging*), en die Campaign for Nuclear Disarmament (*Veldtog vir kernontwapening*) en veldtogvoering vir 'n verenigde Ierland in. As 'n gewone lid van die parlement (Engels: *backbencher*) stem hy gereeld teen die sweep van die Arbeidersparty. Van 2011 tot 2015 was hy voorsitter van die Stop the War Coalition (*Stop-die-oorlog-koalisie*).

Corbyn word in 2015 tot leier van die Arbeidersparty verkies. Hy lei die party in 'n linkse rigting en bepleit die hernasionalisering van openbare nutsdienste en die spoorweë, 'n minder intervensionistiese militêre beleid, en 'n omkeer van die besuiniging van welvaart en openbare dienste. Alhowel Corbyn krities is teenoor die Europese Unie (EU), ondersteun hy voortgesette lidmaatskap in die referendum van 2016. Nadat LP's van die Arbeidersparty hom in 2016 wou ontsetel, wen hy 'n tweede leierskapswedstryd. Na die algemene verkiesing van 2017 word die Arbeidersparty as die tweede grootste party in die parlement herbevestig, maar verhoog hulle hul aandeel in die stemme tot 40%, wat tot 'n toename van 30 setels lei en 'n situasie tot gevolg het waarin geen party 'n volstrekte meerderheid het nie (Engels: *hung parliament*).

Corbyn loop onder kritiek deur na bewerings van antisemitisme in die Arbeidersparty en vir beweerde antisemitiese assosiasies voor hy leier van die party geword het. Hy het sy teenstand teen antisemitisme en sy toewyding tot die uitroei daarvan uit die party bevestig. In 2019 sit hy 'n plan uiteen om 'n Brexit sonder 'n ooreenkoms met die EU te verhoed, wat die vorming van 'n toesighoudende regering en 'n referendum oor die terme van die verlaat van die Europese Unie, insluitende die opsie om lidmaatskap te behou, behels.

## Verwysings 
## Eksterne skakels 
*
Győrgy Lehel

duimnael|György Lehel
**Győrgy Lehel** (* 10 Februarie 1926, Boedapest, Hongarye; † 26 September 1989, Boedapest) was 'n Hongaarse dirigent. 

Lehel was 'n student van Kadosa (komposisie) en Somogyi (dirigeer) in Boedapest. Vanaf 1950 was hy 'n dirigent by die Hongaarse Radio-simfonieorkes in Boedapest, en was vanaf 1962 hul hoofdirigent. Hy het ook as gasdirigent in Europa, die VSA en Japan opgetree. 

Lehel is vereer met die Liszt- (1955, 1962) en Kossuth-pryse (1973) en is deur die Hongaarse regering as kunstenaar van verdienstelikheid (1967) aangewys vir sy dienste aan die musiek van sy vaderland.

## Verwysings
Andrei Nikolski

**Andrei Vladimirovich Nikolski** (Russies: Андрей Владимирович Никольский; gebore in 1959 in Moskou, Rusland; sterf op 3 Februarie 1995 naby Waterloo, België) was 'n Russiese pianis.

Nadat hy sy eerste klaverlesse ontvang het op die ouderdom van vyf jaar, het Nikolski in 1976 ingeskryf by die Moskouse Konservatoria waar sy onderwysers Stanislav Neuhaus en Lev Naumov ingesluit het. Hy het ook saam met Hans Leygraf by die Mozarteum in Salzburg gestudeer.  Nikolsky het in 1979 tweedeprys tydens die Long-Thibaud-Crespin Kompetisie gewen, sowel as eersteprys tydens die *Concours International Reine Elisabeth* in 1987. Hy sterf tragies in 1995 tydens 'n motorongeluk.

Sommige van sy opnames sluit die Chopin preludes en Sonate No. 2 vir die Arte Nova plate-etiket in, sowel as Rachmaninoff se Sonate No. 2

## Notas
Joan DeJean

**Joan DeJean ** [ˈdeɪʒɒn] (* 4 Oktober 1948) is 'n Amerikaanse wetenskaplike wat 'n leerstoel in Romanistiek aan die Universiteit van Pennsilvanië in Philadelphia as trustee-professor beklee. Sy fokus op 17de en 18de eeuse Franse literatuur en Frankofone studies en het 'n aantal werke gepubliseer wat haar breë navorsingsveld weerspieël. Joan DeJean het voor haar aanstelling aan die Universiteit van Pennsilvanië, waar sy as *non-standing faculty* ook kursusse in die Departement Engels aanbied, ook doseerwerk aan die Princeton- en Yale-universiteite behartig.

Joan DeJean woon in Philadelphia en - gedurende haar verblywe in Parys - in die straat waar die perdebusroete nommer 10 op 5 Julie 1662 in bedryf gestel is.

## Bibliografie 
;Klassieke Franse literatuur
* *Literary Fortifications: Rousseau, Laclos, Sade* (1984)
;Vroue in die kultuur en samelewing
* *Fictions of Sappho, 1546-1937* (1989)
;Geskiedenis van vroulike outeurs binne die Franse letterkunde
* *Tender Geographies: Women and the Origins of the Novel in France* (1991)
;Kulturele geskiedenis en materiële kultuur van laat 17de en vroeë 18de eeuse Frankryk
* *Ancients against Moderns: Culture Wars and the Making of a Fin de Siècle* (1996)
* *The Reinvention of Obscenity: Sex, Lies, and Tabloids in Early Modern France* (2002)
* *The Essence of Style: How the French Invented High Fashion, Fine Food, Chic Cafés, Style, Sophistication, and Glamour* (2005)
* *The Age of Comfort: When Paris Discovered Casual – and the Modern Home Began* (2010)
;Geskiedenis van Parys
* *How Paris Became Paris: The Invention of the Modern City* (2014)
* ''The Queen's Embroiderer: A True Story of Paris, Lovers, Swindlers, and the First Stock Market Crisis* (2018)

## Verwysings 
## Eksterne skakels 
;Onderhoude
* *National Public Radio (NPR), 4 Maart 2014: When War-Torn Rubble Met Royal Imagination, 'Paris Became Paris' (7:20 min)''
Toekan

**Toekans** (familie *Ramphastidae*) is boomlewende voëls met uitsonderlik groot, helderkleurige snawels. Hulle kom net in Sentraal- en Suid-Amerika voor. Vanweë hul groot snawels, word toekans dikwels met neushoringvoëls (familie *Bucerotidae*) verwar.

duimnael|links|*Ramphastidae*
Die ooreenkoms kan waarskynlik toegeskryf word aan die eenderse leefwyses van die voëls: albei bewoon tropiese reënwoude en eet hoofsaaklik vrugte. Die snawels is uiters geskik om vrugte mee te pluk of om klein reptiele, voëls en insekte te vang. Die helder kleur van die snawels dien waarskynlik om vyande af te skrik en speel ook 'n rol by die voëls se pronkgedrag. Daar is 37 spesies toekans wat in vyf genera ingedeel word. Oor die algemeen is hulle kort, stewig geboude voëls met sterk pote wat goed aangepas is om in bome rond te klouter.

Van die vier tone is twee na vore en twee na agter gerig. Die sterte is lank en word oor die rug gevou wanneer die voëls slaap. Toekans bou hul neste in gate in boomstamme. Die wyfie broei haar eiers alleen uit, maar die mannetjie help met die versorging van die kleintjies, wat baie stadig ontwikkel. Hulle oë gaan eers na twee tot drie weke oop en hulle kry ook dan eers donsvere. Hul pote het dik eeltkussinkies om dit teen die growwe bodem van die nes te beskerm.

## Bronnelys 
* Wêreldspektrum, 1982, , volume 27, bl. 132

## Eksterne skakels 
*
Tertius Meintjes

**Tertius Meintjes** is ’n Suid-Afrikaanse TV- en verhoogkunstenaar, dramaturg en fotograaf. Hy was met die aktrise Aletta Bezuidenhout getroud.

## Lewe 
Meintjes het ’n nasionale diploma aan die dramaskool van die Pretoriase Technikon behaal. Hy het in die laat 1970's in die produksie *Equus* die rol van Alan Strang vertolk. Ander verhoogproduksies sluit in *Sing jy van Bomme* (Kruk, 1988) en *Paulus* (KKNK, 2007).

Hy het die verhoogstuk *Dis Seker die Honde* geskryf, asook die TV-prent *The Pink Leather Chair* vir M-Net se New Directions wat in 1995 as die beste nuwe draaiboek gekies is. 

Op TV het hy een van die hoofrolle in *Plek van die Vleisvreters* gespeel en was hy te sien in *Isidingo* en verskeie ander produksies.

Meintjes was ook ’n assistentdirekteur en direkteur in die reklamebedryf in Kaapstad en het ’n musiekklub in Kalkbaai bedryf.

## Eksterne bronne 
*  
*Tertius Meintjes by  TVSA.
*Tertius Meintjes by ESAT
Vertebrale subluksasie

duimnael|'n Chiropraktisyn wat 'n spinale manipulasie van die ruggraat op 'n pasiënt uitvoer.

In chiropraktyk is 'n **vertebrale subluksasie** 'n beweerde wanbelyning van die werwelkolom, wat nie noodwendig op X-strale sigbaar is nie. Dit het geen biomediese basis nie, het nie kliniese betekenis nie, en word geklassifiseer as pseudowetenskaplik.

Die gebruik van die woord 'subluksasie' moet nie verwar word met die term se presiese anatomiese gebruik in wetenskaplike medisyne nie, wat slegs die anatomiese verwantskappe in ag neem. In medisyne is 'n subluxasie 'n onvolledige of gedeeltelike ontwrigting van 'n gewrig of orgaan.

Sommige chiropraktisyns volg steeds die vitalistiese tradisie van Palmer, en beweer dat subluxasie aansienlike gevolge vir die gesondheid het, terwyl ander dit as 'n historiese konsep beskou en nie die oorsaak van die siekte is nie.

Volgens die Wêreldgesondheidsorganisasie is 'n subluxasie 'n "beduidende strukturele verplasing" en is dit dus altyd sigbaar op statiese beeldvormingstudies, soos X-strale. Dit staan ​​in direkte kontras met die geloof in *vertebrale subluxasie* soos gevestig in chiropraktyk, 'n pseudowetenskaplike veld van alternatiewe behandeling buite wetenskaplike hoofstroomgeneeskunde, waarvan die praktisyns (chiropraktisyns) nie mediese dokters is nie.

## Verwysings
Chiropraktyk

duimnael|'n Chiropraktisyn voer 'n ruggraataanpassing op 'n pasiënt uit.

**Chiropraktyk** (Engels: 'Chiropractic') is 'n pseudowetenskaplike alternatiewe medisyne wat meestal handel oor die diagnose en behandeling van meganiese afwykings van die spiere-skeletale stelsel, veral die ruggraat. Sommige voorstanders, veral dié in die vroeë geskiedenis van die veld, het beweer dat sulke afwykings algemene gesondheid beïnvloed het deur die senuweestelsel, wat teenstrydig is met wetenskaplike bewyse.

## Konseptuele basis 
Die belangrikste chiropraktiese behandelingstegniek behels terapie met die hand, veral ruggraatmanipuleringsterapie, en manipulasies van ander litte en sagte weefsels. Die grondslag daarvan strook met die algemene medisyne, en chiropraktyk word onderhou deur pseudowetenskaplike idees soos vertebrale subluksasie en 'aangebore intelligensie' wat die wetenskap verwerp. Chiropraktisyns is nie mediese dokters nie.
 
## Mediese gebruik
Verskeie gekontroleerde kliniese studies van behandelings wat deur chiropraktisyns gebruik word, is uitgevoer, met teenstrydige resultate. Sistematiese oorsigte van hierdie navorsing het geen bewyse gevind dat chiropraktiese manipulasie effektief is nie, met die uitsondering van die behandeling van rugpyn. In 'n kritiese evaluering is bevind dat manipulasie van die ruggraat kollektief nie effektief was om enige toestand te behandel nie.  Ruggraat-manipulasie kan koste-effektief wees vir sub-akute of chroniese lae rugpyn, maar die resultate vir akute lae rugpyn was onvoldoende. Die doeltreffendheid en koste-effektiwiteit van chiropraktiese versorging is onbekend. Daar is nie voldoende data om die veiligheid van chiropraktiese manipulasies vas te stel nie. Dit word gereeld geassosieer met ligte tot matige nadelige gevolge, met ernstige of dodelike komplikasies in seldsame gevalle. Daar is kontroversie rakende die mate van risiko vir die verspreiding van die vertebrale arterie, wat kan lei tot beroerte en die dood, as gevolg van ruggraat-manipulasie.
Verskeie sterftes word met hierdie tegniek geassosieer  en daar word voorgestel dat die verhouding oorsaaklik is, 'n eis wat deur baie chiropraktisyns betwis word.

## Geskiedenis 
D. D. Palmer het chiropraktyk in die 1890's gestig, nadat hy gesê het dat hy dit van 'die ander wêreld' ontvang het, en sy seun B. J. Palmer het gehelp om dit in die vroeë 20ste eeu uit te brei. Oor die hele geskiedenis was chiropraktyk kontroversieel. Ondanks die oorweldigende bewyse dat inenting 'n effektiewe ingryping in die openbare gesondheid is, is daar onder chiropraktisyns beduidende meningsverskille oor die onderwerp, wat gelei het tot 'n negatiewe impak op openbare inenting en die algemene aanvaarding van chiropraktyk.

## Sien ook 
*Entstofhuiwering

## Verwysings
Sanremo

duimnael|links|Straattoneel in La Pigna, die historiese middestad (*Centro storico*) van Sanremo
[duimnael|links|'n [Rusland|Russiese Soechoi Superjet 100 vlieg verby Sanremo en die Liguriese kus]] 
[duimnael|links|Sanremo se [Jag (plesierboot)|jaghawe]]
[duimnael|links|Musiekfees van Sanremo - die Italiaans-Egiptiese sangeres [Dalida (1933−1987) in Januarie 1967 in Sanremo]]
**Sanremo**, soms ook gespel as **San Remo** ([sanˈrɛːmo]; Liguries: *Sanrému*, in die plaaslike dialek *Sanrœmu* genoem), is 'n stad en munisipaliteit (*comune*) langs die Mediterreense kus van Ligurië in Noordwes-Italië, net sowat 20 km vanaf die Franse grens geleë. Die stad, waarvan die oorspronge tot in die antieke Romeinse tydperk terugstrek, het 'n bevolking van sowat 54&nbsp;500. 

Sanremo is 'n gewilde toeristebestemming en hersteloord langs die Italiaanse Riviera en tree as gasheerstad vir 'n verskeidenheid kulturele en sportfeeste op, waaronder die Musiekfees van Sanremo (*Festival della canzone italiana*) en die jaarlikse fietswedren *Milano-Sanremo*.
Konrad Grebel

[duimnael|Gedenkplaat vir Konrad Grebel in [Neumarkt, Zürich]]
**Konrad Grebel** (gebore c. 1498, Zürich; sterf in 1526, Maienfeld, Switserland) was die hoof-stigter van die Switserse Broederskap, te wete 'n Anabaptistiese beweging, of 'wederdopers', wat in Zürich gesentreer was.

Sy humanistiese opvoeding by Basel, Wene en Parys het hom geleidelik van die konserwatiewe Switserse Hervormer, Huldrych Zwingli, wat hy aanvanklik ondersteun het, vervreem. Die stadige pas van hervormings en Grebel se toenemende ongeduld om ‘n kerk te stig wat vry was van beheer deur die  Zürichse stadsraad het in 1524 tot ‘n permanente breuk  met Zwingli gelei.
Grebel het daardie jaar saam met ‘n aantal ander kollegas begin om die Broederskap as ‘n onafhanklike, radikale Anabaptistiese (wederdoper) kerk in Zürich te organiseer. Die geskil betreffende die doop van suigelinge teenoor volwassenes het in Januarie 1525 gekulmineer in die stadsraad se verdediging van die doop van suigelinge en die stadsraad se bevel dat Grebel sy pogings staak om die Broederskap te organiseer. In dieselfde maand het hy egter die edik verontagsaam deur die eerste volwasse doop in moderne geskiedenis uit te voer en deur sy pogings om persone in nabygeleë dorpe te bekeer. Ten spyte van sy suksesse as sendeling was hy tot en met sy dood lastig geval. Hy was tydens twee geleenthede in Zürich vir ‘n totaal van ses maande in gevangeskap geplaas. Grebel het soos ander lede van die broederskap in 'n eenvoudige lewe en in die verwerping van geweld geglo, ten spyte van die "oorlogvoering" wat tussen verskillende godsdienstige faksies geheers het. Sy enigste oorblywende geskrifte is die nege-en-sestig briewe wat by Sankt Gallen gehou word.

## Bibliografie 
**Conrad Grebel&nbsp;— the Founder of the Swiss Brethren*, deur Harold S. Bender; 
**Conrad Grebel, Son of Zurich*, deur John Landis Ruth; 
**Mennonite Encyclopedia (5 Vols.)*, Harold S. Bender, Cornelius J. Dyck, Dennis D. Martin, Henry C. Smith, et al., redakteurs; 
**The Anabaptist Story*, deur William R. Estep; 
**The Anabaptist Vision*, deur Harold S. Bender; 

## Verwysings
## Eksterne skakels 
* Conrad Grebel by die *Global Anabaptist Mennonite Encyclopedia Online*
* *Conrad Grebel: The Father of Anabaptists*
Hardus Viljoen

**Hardus Viljoen** is 'n Suid-Afrikaanse krieketspeler.

## Verwysings 
## Eksterne skakels 
*  Hardus Viljoen by ESPNcricinfo
Ed Miliband

**Edward Samuel Miliband** (gebore 24 Desember 1969) is 'n Britse politikus en sedert 2005 lid van die parlement (LP) vir Doncaster North in Engeland, 'n setel waarvoor hy in 2010, 2015 en 2017 herverkies is. Hy was die leier van die Arbeidersparty en opposisieleier van 2010 tot 2015. Hy het van 2007 tot 2010 in die kabinet van eerste minister Gordon Brown gedien.

## Eksterne skakels
SUNSAT

**SUNSAT** is die eerste satelliet ontwerp en vervaardig in Suid-Afrika. Meer as ‘n honderd senior studente in die elektriese en elektroniese ingenieurswese aan die Universiteit van Stellenbosch was vir 10 jaar vanaf 1992 by die projek betrokke.

## Lansering
Met die elfde lanseerpoging is die satelliet op 23 Februarie 1999 vanaf die Vandenberg-lugmagbasis in die VSA met ‘n Delta II-vuurpyl in ‘n baan om die aarde geplaas.

## Spesifikasies
Die afmetings van die mikrosatelliet was slegs 45X45X60cm met ‘n massa van 64kg. Sy lewensduur het afgehang van die batterye en is op ‘n 4 tot 5 jaar geskat. In elke 100 minute het dit een maal om die aarde gewentel.

## Vrag
*NASA-apparatuur
*’n hoë-resolusie kamera
*skoolprojekte
*’n herhalerstasie van radio-amateurs

## Suksesse
*Suid-Afrika het deur die gepaardgaande navorsing vaardighede verwerf in die ontwikkeling van die jongste tegnologie.
*SUNSAT het deur die kamera aan boord puik beelde van die aarde na die beheerstasie op Stellenbsosch gestuur en daardeur bewys dat mikrosatelliete so ‘n gevorderde taak suskesvol kan onderneem.
*Internasionale radio-kommunikasie het by die projek gebaat deurdat radio-amateurs in Suid-Afrika en die VSA ‘n herhalerstasie aan boord van die satelliet kon gebruik.
*NASA het deur hierdie projek sekere ruimtewetenskaplike navorsing onderneem.
*Meer as 50 000 skoolkinders is by die projekte van SUNSAT betrek. Dit het gelei tot wetenskaplike bewuswording.
*SunSpace, ‘n maatskappy van die Universiteit van Stellenbosch, is tot stand gebring om SUNSAT-tegnologie verder te ontwikkel en op die mark te bring.                                                                
Omdat die apparatuur meegegee het, was die laaste kontak met SUNSAT op 19 Januarie 2001. Op daardie tydstip was alle doelstellings met die projek egter reeds verwesenlik.

## Naam
SUNSAT ontleen sy naam aan die afkorting van die Universiteit van Stellenbosch, naamlik SUN en die eerste letters van die woord satelliet.

## Bibliografie
*earth.esa.int/web/eoportal/satellite-missions/s/sunsat
*research.ee.sun.ac.za/sunsat
*Schoonwinkel. A., e.a.: SUNSAT – Suid-Afrika se eerste satelliet in die ruimte. Suid-Afrikaanse Tydskrif vir Natuurwetenskap en Tegnologie 21, no. 3, 2002. ISSN 0254-3486 (op internet)
*spaceteq.co.za/sunsat
Jordy Smith

**Jordy Smith** (gebore 11 Februarie 1988) is 'n Suid-Afrikaanse branderplankryer. Hy word as Suid-Afrika se voorste branderplankryer gereken en staan op die tweede posisie in die World Surfing Leage (WSL) se ranglys. In 2019 eindig hy in derde plek by die Tahiti Pro Teahupo'o-branderplankkompetisie. Smith sal Suid-Afrika by die Olimpiese Somerspele 2020 verteenwoordig wanneer branderplankry vir die eerste as Olimpiese sporitem beskikbaar is.

## Verwysings 
## Eksterne skakels 
*
Max Ernst

**Max Ernst** (* 2 April 1891, Brühl, Duitse Keiserryk; † 1 April 1976, Parys, Frankryk) was ‘n Duitse skilder, beeldhouer en 'n voorspraak vir irrasionaliteit in kuns, na wie die oorsprong van die outomatistiese beweging van surrealisme herlei kan word. Sy jeugbelangstellings was sielkunde en filosofie, maar hy het egter sy studies by die Universiteit van Bonn vir die skilderkuns verruil.

Nadat Ernst in die Duitse Weermag gedurende die Eerste Wêreldoorlog gedien het, het hy hom na Dada, 'n nihilistiese kunsbeweging gewend, en ‘n groep Dadaïstiese kunstenaars in Keulen gevorm saam met die kunstenaar-digter Jean Arp. Hy het joernale geredigeer en ‘n skandaal veroorsaak deur ‘n Dadaïstiese-uitstalling in ‘n openbare badkamer te hou. Van meer belang was egter sy Dadaïstiese collages en foto-montages soos “Here Everything Is Still Floating” (1920), welke ‘n opspraakwekkende illogiese komposisie is wat van uitknipsels van fotos van insekte en visse gemaak is, asook anatomiese tekeninge wat op geniale wyse rangskik is om die veelvuldige identiteit van die dinge wat tentoongestel word te suggereer.

In 1922 het Ernst na Parys getrek waar hy twee jaar later ‘n stigterslid van die Surrealiste, ‘n groep kunstenaars en skrywers wie se werk van fantasieë wat uit die onbewustheid opgediep word, afkomstig is. Ten einde die vloei van beelde vanuit sy onbewustheid te stimuleer het Ernst in 1925 begin om die tegnieke van *frottage* (die aanbring van potloodmerke teen voorwerpe soos houtgrein, bekleedsel of blare) en *dekalomanie* (die tegniek om verf van een oppervlak na ‘n volgende te verplaas deur die twee oppervlaktes saam te druk) te beoefen. Ernst het deur die toevallige en insidentele teksture wat van hierdie tegnieke verkry is sy vrye assosiasie toegelaat om beelde te suggereer wat hy gevolglik in ‘n reeks tekeninge gebruik het (“Histoire naturelle”, 1926) en in baie skilderye soos “Die Groot Woud” (1927) en “Die Temptasie van Sint Antonie” (1945). Hierdie omvangryke en uitgestrekte, moerasagtige landskappe kan uiteindelik teruggevoer word na die tradisie van die *natuurmistisisme* van die Duitse Romantiek. Na 1934 het Ernst se aktiwiteite in toenemende mate op beeldhouwerk gefokus, met gebruikmaking van geïmproviseerde tegnieke. Sy “Oedipus II” (1934) is ‘n goeie voorbeeld van die tegniek.

Ernst het met die uitbreek van die Tweede Wêreldoorlog na die VSA getrek waar hy by sy derde vrou aangesluit het - die versamelaar en galery-eienares Peggy Guggenheim, en sy seun, die Amerikaanse skilder Jimmy Ernst. Hy het terwyl hy op Long Island, New York staat gewoon het, en daarna in 1946 in Sedona, Arizona (saam met sy vierde vrou, die Amerikaanse skilderes Dorothea Tanning) gekonsentreer op beeldhouwerke soos “The King Playing with the Queen” (1944), welke Afrika-invloede toon. 

Na sy terugkeer in 1949 na Frankryk het sy werk minder eksperimenteel begin word: hy het baie tyd daaraan spandeer om sy modeleringstegniek wat betref tradisionele beeldhoumateriale te vervolmaak.

## Verwysings